פשקוויל

פַּשְׂקֶוויל (נכתב גם: פסקוויל; בכתיב יידי: פּאַשקעוויל) הוא כרזת קיר או כרוז ברחוב החרדי הנושאים מסר לוחמני כלפי רעיון או אדם כלשהו. הם כתובים לעיתים בעברית ארכאית ("לשון הקודש"), מליצית או דרמטית מאוד.

אטימולוגיה
המילה מקורה ב-Pasquill הגרמני . מקור המונח בפסקוינו , פסל קטוע גפיים קדום המוצב ברומא. החל מהמאה ה-16 נהגו תושבי העיר לתלות עליו מודעות היתוליות בגנות האפיפיור ומוסד הכנסייה. המילה התגלגלה לשפות אירופאיות רבות וייתכן שהגיעה ליידיש דרך הגרמנית או הפולנית. האטימולוגיה העממית היהודית במזרח אירופה פירשה את המילה כגלגול של הביטוי 'פתקי אוויל' הנהגה בהברה אשכנזית "פיסקיאוויל".

בעולם החרדי 
הפשקוויל נתלה על קירות הבתים ועל לוחות מודעות בריכוזים החרדים (בעיירות באירופה, ביישוב הישן בירושלים וכיום בשכונות החרדיות בירושלים, בבני ברק ובריכוזי חרדים אחרים), או מופץ בכרוזים המושלכים ברחובות או מונחים בבתי הכנסת, ומהווה אמצעי תקשורת מקובל לצד העיתונות החרדית.

פעמים רבות מדובר בכרוז אנונימי שמטרתו למחות כנגד דבר מה הנוגד את אמונת מחברו, והוא מבקש להנחות את הציבור או לדרבנו לנקוט בפעולה כלשהי בסוגיה העומדת על הפרק. פעמים רבות כולל הפשקוויל ביקורת חריפה כלפי אדם או גורם כלשהו. היו רבנים שיצאו נגד התופעה ואמרו על כותבי הפשקווילים כי הם עוברים על איסור התורה: "ארור מכה רעהו בסתר" (דברים כז, כד).

ישנם גם הקוראים "פשקוויל" לתיאור כל מודעת קיר מודפסת הנתלית על לוחות מודעות.

לקריאה נוספת 
 פרופ' מנחם פרידמן וניצה בהרוזי ברעוז, פשקווילים - מודעות קיר וכרזות פולמוס ברחוב החרדי, יד יצחק בן-צבי ומוזיאון ארץ ישראל, 2005.

קישורים חיצוניים 

 
 
 ריכוז פשקווילים עדכניים מקירות שכונות ירושלים
 פרופ' מנחם פרידמן, מאמר מקיף על פשקווילים ומודעות קיר בחברה החרדית
 
 
 
 
 
 כתבת וידאו על הפשקווילים כתבת וידאו מתוך חדשות "HOT" על תערוכת הפשקווילים במוזיאון ארץ ישראל
 רמי נוידרפר, קירות זועקים – פשקווילים בירושלים
 רמי נוידרפר, קירות זועקים, חלק שני – על המאבק בציונות הטמאה
 זאב גלילי, פשקווילים רציניים ומצחיקים פשקווילים מדומים ומגוחכים, אתר היגיון בשיגעון
 על פסקוינו ועל הפסלים המדברים של רומא
 
 [ פשקווילים בעולם החרדי] מתערוכה במוזיאון ארץ ישראל. כעת בספריה הלאומית
 
 ד"ר צוריאל ראשי, על חומותייך ירושלים: הפשקווילים כאמצעי תקשורת, באתר אוניברסיטה מצולמת 
 ד"ר חננאל רוזנברג, ד"ר צוריאל ראשי, "(מדיום) ישן מפני חדש תוציאו": הפשקווילים במאבקם למען הסלולר הכשר
 ד"ר חננאל רוזנברג, "אבן מקיר תצחק": פשקווילים פארודיים, סאטיריים ואירוניים כז'אנר ביקורתי, הומור מקוון 6, יוני 2016

הערות שוליים 

תקשורת חרדית
ישראל: תקשורת
כרזות